da en en en fr de da id da sv da da da da da sv da da da da da da en en
Mest op, men også en slemmer ned - Svanholm Cricketklub
Tirsdag d. 9. maj 2017 kl. 18:46 af Henrik Pfaff
Førsteholdet havde virkelig en weekend, hvor det gik fra kulkælderen og opad. Lørdag spillede holdet T 20 mod KB. Cifrene 194 – ca. 110 fortæller om en oplevelse, som hverken kastere eller markspillere ønsker gentaget lige med det samme. Der var så få forsonende elementer, at vi går videre.
1. holdets beskæftigelse mod KB – at finde bolden i buskene
Søndag gjaldt det Ishøj hjemme. Ishøj har været denne sæsons overraskelse – ubesejret i T 10 turneringen og spillet uafgjort mod KB. Holdet er nærmest ikke til at genkende i forhold til sidste år.
Vi startede med 276 takket være en eminent halvleg af keeperen Wahab Hashmi 83, der udviste alle tegn på modenhed trods sin unge alder. Sammen med juniorspilleren Saud Munir (42) hævede han som 2. gærde til 105. Senere fulgte Zishan Shah med 60 og Saad Ahmad med 68.
Her mistimer Abdul, da han står på 86 og gribes ud
Abdul Wahab Hussain –nok flotteste indsats i elitedivisionen
Ja hvad hedder det der – Saad Ahmad forsøger sig
Vores ene åbningskaster gik i stykker inden han kunne kaste en bold, men Saud Munir og Basit Javed (3 for 18) fik hurtigt hul og Ishøj var 5/44, da et par hårdtslående herrer fik totalen op på 124, hvorefter Ishøj var ude for 144. Saad Ahmad er blevet offspinner og han ryddede både hardhitterne og de sidste (4/15).
2. holdet har ikke gjort det særlig godt i T 20 turneringen, men i premieren hjemme mod Husum gik det bedre.
Vin havde fem slesvigere ude for 56, da dampen gik af kasteangrebet, så Husum endte med 175/5 (2 gærder til Asad Shah og Sahadat Riaz for 19 og 22). Asad er kommet tilbage fra KB og har været eminent kastende og nærmer sig 1. holdet.
Vi passerede på 35 overe for 7. Solide præstationer af Said Alam 25,Kizhar Javaid 29, Venu Nagaraj 23, Sahadat Riaz 20 og Bobby Malik 28.
3. holdet lagde ud med en gevinst over Ishøj III, der lagde ud med 86. 2/10 til anfører Wajid Hussain. Vi passerede for 3 på 16 overe – keeper Sonnich Thacker er ved at ligne en gærdespiller 24 not out.